PATVIRTINTA

Vilniaus lopšelio-darželio „Malūnėlis“

Direktorius Ana Artimavičienė

2022 m. \_\_\_\_\_\_\_\_\_\_\_\_\_\_ d. įsakymu Nr.

**ĮTRAUKAUS UGDYMO ĮGYVENDINIMO**

**VILNIAUS LOPŠELYJE - DARŽELYJE „MALŪNĖLIS“**

**2022–2025 METAIS VEIKSMŲ PLANAS**

**I SKYRIUS**

**BENDROSIOS NUOSTATOS**

1. Pasirengimo įtraukčiai veiksmų įgyvendinimo Vilniaus lopšelyje – darželyje „Malūnėlis“ (toliau – lopšelis – darželis) 2022–2024 metais planas (toliau tekste – Planas) yra parengtas siekiant sutelkti lopšelio – darželio pastangaskryptingai pasiruošti kokybiško ugdymo(si) ir kiekvieno vaiko ugdymosi poreikius atitinkančios pagalbos gerinimui.
2. Planas parengtas vadovaujantis Lietuvos Respublikos Konstitucija, Lietuvos pažangos strategija „Lietuva 2030“, Valstybine švietimo 2013–2022 metų strategija, Geros mokyklos koncepcija, Vaiko teisių konvencija, Lietuvos Respublikos švietimo įstatymu, Lietuvos Respublikos Vyriausybės nutarimais, Švietimo, mokslo ir sporto ministro įsakymais, „Pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų planu (toliau – Įtraukties planas), patvirtintu Lietuvos Respublikos švietimo, mokslo ir sporto ministro 2021 m. spalio 14 d. įsakymu [V-1879](https://www.e-tar.lt/portal/lt/legalAct/12f3fd202cb711ecad73e69048767e8c) „Dėl pasirengimo įgyvendinti Švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu nuostatas 2021–2024 metų veiksmų plano patvirtinimo”.

**II SKYRIUS**

**SITUACIJOS ANALIZĖ**

Geros mokyklos (2015) koncepcijoje įtraukusis ugdymas apibrėžtas kaip kokybiškas ugdymas kiekvienam mokiniui. Įtraukųjį ugdymą tikslinga sieti su personalizuotu kiekvieno mokinio ugdymu, atitinkančiu kiekvieno vaiko ugdymosi galias ir poreikius. Geroje mokykloje įtraukusis ugdymas apima ugdymo turinio, mokytojų rengimo, pagalbos mokiniui, mokytojui, mokyklai, vertinimo, ugdymo organizavimo sritis.

Lietuvos Respublikos švietimo įstatyme akcentuojama, kad Lietuvoje įtraukusis ugdymas yra svarbiausias švietimo sistemos politinis siekis, o ugdymo prieinamumas – tai galimybė mokytis saugioje, tinkamoje edukacinėje aplinkoje, kurioje kiekvienas ugdomas pagal jo galimybes, poreikius bei polinkius.

Lietuvos Respublikos švietimo įstatymo Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 45¹ straipsniu įstatyme (2020 m. birželio 30 d. Nr. XIII-3268) patvirtinta politinė valia įgyvendinti įtrauktį, kaip vieną esminių švietimo sistemos principų. Švietimo sistema įpareigojama sudaryti sąlygas kiekvienam asmeniui ugdytis, plėtoti savo galias ir gebėjimus, gauti reikiamą pagalbą, patirti sėkmę mokantis, socialinėje, kultūrinėje ir (ar) kitose veiklose ir būti nediskriminuojamam dėl ugdymosi poreikių įvairovės ir (ar) švietimo pagalbos reikmės.

Lopšelyje-darželyje ,,Malūnėlis‘‘ dirba švietimo pagalbos specialistai (1 logopedas, 1 psichologas, 1 socialinis pedagogas) įstaigoje teikia pedagoginę, psichologinę, socialinę pagalbą vaikams, taip pat jų tėvams (globėjams, rūpintojams) ir mokytojams dėl vaikų ir mokinių ugdymosi sunkumų, bei šiais klausimais konsultuoja jų tėvus (globėjus, rūpintojus) ir mokytojus, formuoja pozityvias visuomenės ir švietimo įstaigų bendruomenių nuostatas į SUP turinčius asmenis, teikia pagalbą ugdant ikimokyklinio amžiaus vaikus bei vertinant jų raidą.

Lopšelyje-darželyje dirbantys švietimo pagalbos specialistai bendradarbiauja ir palaiko ryšius su Vilniaus savivaldybės PPT, kuri siekia užtikrinti specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumą, psichologinį atsparumą, teikiant reikalingą informacinę ir konsultacinę pagalbą mokytojams bei tėvams.

Lopšelis darželis ,,Malūnėlis“- išlaikys modernios įstaigos statusą. Lanksti paslaugų teikimo sistema, tenkinanti visapusiškus vaiko ir šeimos poreikius, ugdymo paslaugų kokybė, vaikų sveikatos saugojimas ir stiprinimas, vaikų psichinės sveikatos puoselėjimas, palankaus mikroklimato įstaigoje ir grupėse kūrimas, individuali vaiko pažangos stebėsena, nuolat keliama pedagogų kvalifikacija, bendradarbiavimas su šeima, ir socialiniais partneriais, atnaujintos edukacinės erdvės, papildomos veiklos, vedamos specialistų, užtikrins kūrybiškos, laisvos ir savimi pasitikinčios, kūrybingos, iniciatyvios asmenybės ugdymą ir atlieps kiekvieno ugdytinio poreikius ir galimybes.

|  |  |
| --- | --- |
| **STIPRYBĖS** | **SILPNYBĖS** |
| * Ugdymo įstaigoje veikia Vaiko gerovės komisija. * Vykdoma projektinė veikla, realizuojant grupių mokytojų gebėjimus. * Teikiama kvalifikuota logopedo, psichologo, socialinio pedagogo ir mokytojo padėjėjo darbe su SUP vaikais pagalba. * Vadovų inicijavimas ir skatinimas inovacijų diegimui įstaigoje, sąlygų pedagogams sudarymas maksimaliai išnaudoti savo gebėjimus darbe. * Mokytojo kvalifikacijos kėlimas atnaujinto ugdymo turinio diegimui. * Savitų tradicijų įstaigoje puoselėjimas, siekiant pozityvaus bendruomenės narių įtraukimo, bendravimo ir bendradarbiavimo. * Lopšelio – darželio partnerystė su savivaldybės administracijos švietimo skyriumi, taip pat glaudus švietimo įstaigų tarpusavio bendradarbiavimas. * Prevencinės veiklos programų įgyvendinimas SEU (socialinio emocinio ugdymo) programos. | * Daugėja įstaigoje specialiųjų ugdymosi poreikių turinčių vaikų ir pažeidžiamoje, nepalankioje socialinėje aplinkoje esančių vaikų. * Įstaigą gali pradėti lankyti vaikai iš emigrantų šeimų. * Įtraukties sunkumai integruojant į ugdymo procesą vaikus, turinčius specialiųjų ugdymosi poreikių ir kitataučius. * Tėvų aktyvumo stoka, dalyvaujant bendruomenės procese. * Vidaus ir išorės pritaikymas Specialiųjų ugdymosi poreikių vaikams. * Finansinių išteklių trūkumas. |
| **GRĖSMĖS** | **GALIMYBĖS** |
| * Didėjantis vaikų (ugdytinių), turinčių didelius ir labai didelius specialiuosius ugdymosi poreikius, skaičius. * Mokytojų požiūrio kaita, siekiant inovacijų ugdymo procese. * Ne visi mokytojai supranta bendradarbiavimo bei kaitos procesų reikšmę įstaigai. * Užsienio kalbos mokėjimo įgūdžių trūkumas * Socialiai remtinų šeimų skaičiaus didėjimas šalyje. * Tėvų atsakomybės trūkumas užtikrinant vaikų priežiūrą ir ugdymą. | * Vaiko gerovės komisijos veiklos stiprinimas bendradarbiaujant su tėvais. * Pedagogų ir švietimo pagalbos specialistų kompetencijų tobulinimas darbui su sup vaikais. * Tėvų (globėjų, rūpintojų) švietimas dirbant su SUP vaikais, kitataučių, imigrantų ir emigrantų šeimų vaikais. * Visuomenės švietimas pagarbos ir tolerancijos, nediskriminavimo kultūros klausimais. * Didėjantis švietimo vaidmuo visuomenės vertybių sistemoje įgalina plėtoti racionalią, pagrįstą ir į pokyčius reaguojančią įstaigą. * Naujų šiuolaikinių technologijų įsigijimas ir naudojimas gerinant ugdymo proceso kokybę. * Ikimokyklinio ir priešmokyklinio ugdymo turinio atnaujinimas, atsižvelgiant į individualius vaiko poreikius. * ES struktūrinių fondų Erazmus+ paramos programose ir kituose finansuojamuose projektuose gerinant financinius išteklius. * Mokytojų profesinis tobulėjimas, jų gebėjimo tikslingai dirbti su technologijomis ugdymo procese didėjimas. * Bendruomeniškumo, tautiškumo, etninės kultūros, pilietiškumo ugdymo tobulinimas, panaudojant projektinės veiklos teikiamas galimybes, dalyvavimą respublikiniuose seminaruose su pranešimais, stendais. |

**III SKYRIUS**

**PASIRENGIMO ĮTRAUKČIAI PLANO TIKSLAS, UŽDAVINIAI IR PRIEMONĖS**

7. **Tikslas** – kryptingai pasirengti įtraukiojo ugdymo įgyvendinimui Vilniaus lopšelyje – darželyje „Malūnėlis“ pagal kiekvieno vaiko ugdymosi galias ir poreikius, siekiant geresnės ugdymo(si) kokybės bei rezultatų.

8. **Uždaviniai:**

8.1. Išsiaiškinti lopšelio-darželio pasirengimą priimti ir ugdyti ugdytinių įvairovę.

8.2. Stiprinti teigiamas nuostatas į įtrauktį lopšelyje-darželyje.

8.3. Plėtoti pedagogų ir švietimo pagalbos specialistų kompetenciją.

8.4. Pritaikyti ugdymo aplinkas ir priemones įvairių ugdymosi poreikių turintiems mokiniams.

8.5. Skatinti įtraukiojo ugdymo strategijas ( ugdyme, projektinėje, patyriminėje, žaidybinėje ir (ar) kt. veiklose), užtikrinant kiekvieno vaiko ugdymosi sėkmę bei sudarant sąlygas mokymosi savivaldumui.

**Pasirengimo įtraukčiai priemonių planas**

|  |  |  |  |
| --- | --- | --- | --- |
| **Priemonės** | **Terminas** | **Atsakingi vykdytojai** | **Laukiamas rezultatas** |
| **1 uždavinys. Išsiaiškinti ugdymo įstaigos bendruomenės pasirengimą priimti ir ugdyti įvairius ugdymosi poreikius turinčius vaikus.** | | | |
| 1.1.Kiekybinė situacijos analizė. | 2023–2024 m. | Vaiko gerovės komisija | * Atliktas tėvų (globėjų, rūpintojų) poreikių vertinimas (PPT iniciatyva). * Anketinė apklausa mokytojams (2023 – 04 mėn.) “Mokinių (ugdytinių) asmeninės ūgties ir asmenybės pažangos vertinimo klausimais“. * Anketinė apklausa tėvams (2023 – 0 4 mėn.) renginių organizavimo darželyje klausimais. |
| 1.2. Pasirengimo įtraukiojo ugdymo įgyvendinimui įsivertinimas ugdymo įstaigoje. | 2022-2023 m. | Vaiko gerovės komisija | * Veiklos kokybės įsivertinimas, parengta ataskaita ir paviešinta bendruomenei. * Atliktas „Psichoemocinio saugumo užtikrinimo bendruomenėje“ tyrimas. Atlikta rezultatų analizė ir pristatyta bendruomenei (2022 – \_10\_\_mėn.). |
| **2 uždavinys. Stiprinti teigiamas nuostatas į įtrauktį lopšelyje-darželyje** | | | |
| 2.1. Informacinė kampanija, skatinanti toleranciją neįgaliesiems ir specialiųjų ugdymosi poreikių turintiems asmenims, formuojant teigiamas nuostatas į įtrauktį švietime. | 2022–2024 m. | Administracija Vaiko gerovės komisija | * Švietimo pagalbos specialistų stebėsena, atvejo vadybą turintiems tėvams ir ugdytiniams. * Specialistų konsultacijos kitataučių ugdytinių tėvams, globėjams, teikiant psichologinę, pedagoginę, socialinę pagalbą. * Individualus darbas su kitataučiais vaikais, integruojant į bendruomenę. * Organizuoti mokymus, seminarus įtraukiojo ugdymo tema, siekiant šviesti bendruomenės narius. * Metodinės medžiagos (informacijos) įtraukties tema paruošimas ir viešinimas bendruomenėje. * Organizuoti socialines akcijas bendruomenėje |
| 2.2. Informacijos susijusios su įtraukiuoju ugdymu viešinimas lopšelio-darželio interneto svetainėje. | 2022–2024 m. | Administracija Vaiko gerovės komisija | * Lopšelio – darželiointerneto svetainėje sukurti įtraukiojo ugdymo skiltį, kurioje bus pateikiama informacija apie įtraukųjį ugdymą. * Lopšelio – darželiointerneto svetainėje sukurti UTA (ugdymo turinio atnaujinimui) skiltį, kurioje bus pateikiama informacija apie ikimokyklinio ir priešmokyklinio turinio atnaujinimą, dirbant su ugdytiniais. |
| 2.3. Tėvų (globėjų, rūpintojų) į(si)traukimo didinimas sprendžiant įvairių ugdymosi poreikių turinčių vaikų ugdymo klausimus. | 2022–2024 m. | Vaiko gerovės komisija | * Kasmet pagal poreikį tėvams (globėjams, rūpintojams) teikti konsultacijas mokinių (ugdytinių) ugdymo, pagalbos teikimo pedagoginėmis, psichologinėmis ir socialinėmis temomis. * VGK ir mokytojų bendradarbiavimas su SUP ugdytinių tėvais, globėjais, teikiant konsultacijas dėl ugdytinių sunkumų, rengiant atnaujintas ugdymo programas. * Suorganizuoti kasmet po bendruomenės renginį, siekiant įtraukti tėvus, globėjus. |
| **3 uždavinys. Pedagogų ir švietimo pagalbos specialistų kompetencijų plėtotė** | | | |
| 3.1.Mokytojų padėjėjų kompetencijų tobulinimo poreikio įvertinimas. | Kasmet | Administracija | * Remiantis pedagogų ir švietimo pagalbos specialistų kompetencijų tobulinimo poreikiais kasmet parengiamos ir įgyvendinamos kvalifikacijos tobulinimo programos bei atliekama jų įgyvendinimo analizė. |
| 3.2.Pedagogų ir švietimo pagalbos specialistų kompetencijų plėtojimas ugdant įvairių ugdymosi poreikių turinčius mokinius. | 2022–2024 m. | Administracija | * Organizuoti mokymus įstaigos pedagogams, švietimo pagalbos, mokytojų padėjėjams, specialistams apie įtraukųjį ugdymą. * Inicijuoti švietimo pagalbos specialistų ir mokytojų padėjėjų dalyvavimą mokymuose įtraukiojo ugdymo klausimais. * Švietimo pagalbos specialistų stebėsena atvejo vadybą turintiems tėvams ir ugdytiniams. * Specialistų konsultacijos kitataučių ugdytinių tėvams, globėjams, teikiant psichologinę, pedagoginę, socialinę pagalbą. * Individualus darbas su kitataučiais vaikais, integruojant į bendruomenę. |
| 3.4.Mokytojų padėjėjų mokymai teikti pagalbą specialiųjų ugdymosi poreikių turintiems mokiniams. | 2022–2024 m. | Administracija | * Organizuoti mokymus mokytojų padėjėjams apie pagalbos teikimą specialiųjų ugdymosi poreikių turintiems vaikams. |
| **4 uždavinys. Ugdymo aplinkų ir priemonių pritaikymas įvairių ugdymosi poreikių turintiems vaikams** | | | |
| 4.1.Lopšelio – darželio aplinkos modernizavimas, ap(si)rūpinimas specialiosiomis mokymo ir techninėmis priemonėmis, skirtomis sup mokinių ugdymui | 2024-2025 m. | Lopšelio – darželio administracija | * Lopšelyje – darželyje įrengtas pojūčių kampelis, nusiraminimo erdvės, širmos ar kitos priemonės, skirtos SUP mokinių ugdymui ir integravimui; * Papildyti pojūčių laboratoriją priemonėmis; * Įsigyti priemonių Lego kampeliams; * Įrengti STEAM lauko laboratoriją. * STEAM priemonių, įsigijimas aikštelėse; * STEAM priemonių smulkiosios motorikos lavinimui įsigijimas vidaus ir lauko erdvėse; * Sporto ir sveikatinimo programos; * Pagalbos priemonių: regos, klausos, judėjimo įtraukiąjam ugdymui įsigijimas.)(pagal poreikį). |
| **5 uždavinys. Skatinti įtraukiojo ugdymo strategijas (ugdyme, projektinėje, patyriminėje, žaidybinėje ir (ar) kt. veiklose), užtikrinant kiekvieno vaiko ugdymosi sėkmę bei sudarant sąlygas mokymosi savivaldumui.** | | | |
| 5.1. Ugdymo įstaigos susitarimai dėl pagalbos ir (ar) poveikio kiekvieno vaiko pažangai (pažangos sistemingas stebėjimas, analizavimas, reflektavimas, atsižvelgiant į individualias vaiko startines pozicijas, raidos galimybes ir kt.) | Nuo 2023 m. | Vaiko gerovės komisija, švietimo specialistai,  administracija | * Sukurta „Mokinio (ugdytinio) asmeninės ūgties ir pažangos vertinimo stebėjimo“ sistema. * Parengti ikimokyklinio ir priešmokyklinio ugdymo „Mokinio (ugdytinio) asmeninės ūgties ir pažangos vertinimo stebėjimo“ tvarkos aprašą. |
| 5.2. Pagalbos vaikui, pastoliavimo sistemos sukūrimas. | Nuo 2023 m. | Vaiko gerovės komisija  administracija | * Bendradarbiavimas su Vilniaus PPT, Tarpinstitucinio bendradarbiavimo koordinatoriumi, Vaiko teisių apsaugos ir įvaikinimo tarnybomis, Švietimo, kultūros ir sporto skyriumi ir kitomis sveikatos, socialinių paslaugų institucijomis, rengiant švietimo, sveikatos dokumentus. |
| 5.3. Susitarimai dėl bendruomenės dalyvavimo ir aktyvaus įsitraukimo, siekiant kiekvieno vaiko įtraukties. | Nuo 2023 m. | Vaiko gerovės komisija  administracija | * Lopšelis – darželis iki 2023 m. rugsėjo 1 d., pa(si)rengia planą, kuriame susitaria dėl pasirengimo įtraukiajam ugdymui uždavinių, priemonių ir aktyvaus bendruomenės įsitraukimo bei dalyvavimo pasirengime. * Parengti ikimokyklinio ugdymo asmeninės ūgties ir asmenybės pažangos tvarkos aprašą. * Atnaujinti priešmokyklinio ugdymo tvarkos aprašą. * Švietimo pagalbos specialistų planų parengimas. * Atnaujinti pedagoginio psichologinio vertinimo instrumentus. * Atnaujinti įstaigos vaiko gerovės komisijos sudarymo ir jos darbo organizavimo tvarkos aprašą, patikslinti priskirtas funkcijas, komisijos sudėtį darbo organizavimo principus ir sąlygas. * Parengti rekomendacijas tėvams (globėjams, rūpintojams) supažindinant su vaiko ugdymosi sunkumais, specialiųjų ugdymosi poreikių įvertinimo ir nustatymo procedūromis (kur ir kada kreiptis, ką daryti gavus išvadas, kur gauti pagalbą ir pan.). |

**IV SKYRIUS**

**BAIGIAMOSIOS NUOSTATOS**

9. Planas įgyvendinimas pagal Vilniaus lopšelio – darželio „Malūnėlis“turimas lėšas, Vilniaus savivaldybės biudžeto lėšas.

10. Pasirengimo įtraukčiai priemonių plano įgyvendinimo analizę ir vertinimą atlieka Pedagogų taryba.